CELEX: 52005PC0616
Language: da
Date: 2005-12-06
Title: Forslag til Rådets forordning om ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien

Vigtig juridisk meddelelse

|

52005PC0616

Forslag til Rådets forordning om ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien  /* KOM/2005/0616 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 6.12.2005KOM(2005) 616 endeligForslag tilRÅDETS FORORDNINGom ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål Forslaget vedrører anvendelsen af Rådets forordning (EF) nr. 2026/97 af 6. oktober 1997 om beskyttelse mod dumpingimport fra lande, der ikke er medlemmer af Det Europæiske Fællesskab (i det følgende benævnt ”grundforordningen”)[1], i proceduren vedrørende importen af sengelinned af bomuld med oprindelse i Indien. |120 | Generel baggrund Forslaget er fremsat som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |139 | Gældende bestemmelse på det område, som forslaget vedrører Rådets forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien[2]. Forslag om tildeling af status som ny eksportør til nye eksportører til Fællesskabet. |141 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | De parter, der er berørt af proceduren, har i overensstemmelse med bestemmelserne i grundforordningen allerede haft lejlighed til at forsvare deres interesser i løbet af undersøgelsen. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Forslaget er en følge af gennemførelsen af grundforordningen. Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. |FORSLAGETS RETLIGE ASPEKTER |305 | Resumé af forslaget Ved forordning (EF) nr. 74/2004 indførte Rådet en endelig udligningstold på importen til Fællesskabet af sengelinned af bomuld med oprindelse i Indien. I forbindelse med den oprindelige undersøgelse blev der på grund af det store antal eksportører/producenter af den pågældende vare i Indien udtaget en stikprøve af de eksporterende producenter. Der blev fastsat individuelle toldsatser på mellem 4,4 % og 10,4 % for de selskaber, der indgik i stikprøven, mens andre samarbejdsvillige selskaber uden for stikprøven fik tildelt en toldsats på 7,6 %. Der blev fastsat en toldsats på 10,4 % for selskaber, der enten ikke gav sig til kende, eller som ikke udviste samarbejdsvilje i forbindelse med undersøgelsen. I henhold til artikel 2 i Rådets forordning (EF) nr. 74/2004 kan indiske eksportører/producenter, der opfylder betingelserne i artiklen, behandles på samme måde som de samarbejdsvillige selskaber, der ikke indgik i stikprøven (”status som ny eksportør”). Ved artikel 1 i Rådets forordning (EF) nr. 2143/2004 om ændring af forordning (EF) nr. 74/2004 blev femten selskaber føjet til listen over indiske eksportører/producenter i bilaget til forordning (EF) nr. 74/2004. Tretten indiske eksportører/producenter har anmodet om at få status som nye eksportører og få deres navn opført på listen over selskaber, der er omfattet af den vejede gennemsnitlige told på 7,6 %. Det foreslås derfor, at Rådet vedtager vedlagte forslag til forordning, som skal offentliggøres i Den Europæiske Unions Tidende så hurtigt som muligt. |310 | Retsgrundlag Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004 og Rådets forordning (EF) nr. 74/2004. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | Foranstaltningens form er beskrevet i ovennævnte grundforordning og giver ikke mulighed for nationale beslutninger. |332 | Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |Reguleringsmiddel/-form |341 | Foreslået retsakt: forordning. |342 | Andre midler ville ikke være hensigtsmæssige af følgende grunde. Grundforordningen foreskriver ikke alternative muligheder. |BUDGETMÆSSIGE KONSEKVENSER |409 | Forslaget har ingen konsekvenser for Fællesskabets budget. |1.  Forslag tilRÅDETS FORORDNINGom ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i IndienRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab[3] (i det følgende benævnt “grundforordningen”),under henvisning til artikel 2 i Rådets forordning (EF) nr. 74/2004 af 13. januar 2004 om indførelse af en endelig udligningstold på importen af sengelinned af bomuld med oprindelse i Indien[4],under henvisning til forslag fra Kommissionen, forelagt efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) Ved forordning (EF) nr. 74/2004 indførte Rådet en endelig udligningstold på importen til Fællesskabet af sengelinned af bomuld henhørende under KN-kode ex 6302 21 00 (Taric-kode 6302 21 00 81, 6302 21 00 89), ex 6302 22 90 (Taric-kode 6302 22 90 19), ex 6302 31 00 (Taric-kode 6302 31 10 90) og ex 6302 32 90 (Taric-kode 6302 32 90 19) med oprindelse i Indien. I betragtning af det store antal samarbejdsvillige parter blev der udvalgt en stikprøve af indiske eksporterende producenter, og der blev fastsat individuelle toldsatser på mellem 4,4 % og 10,4 % for de selskaber, som indgik i stikprøven, mens andre samarbejdsvillige selskaber, som ikke indgik i stikprøven, fik tildelt en toldsats på 7,6 %. Der blev fastsat en toldsats på 10,4 % for de selskaber, der enten ikke gav sig til kende eller ikke samarbejdede i forbindelse med undersøgelsen.(2) Det er fastsat i artikel 2 i Rådets forordning (EF) nr. 74/2004, at hvis en ny eksporterende producent i Indien over for Kommissionen fremlægger tilstrækkelig dokumentation for, at det pågældende selskab ikke eksporterede de i artikel 1, stk. 1, omhandlede varer til Fællesskabet i undersøgelsesperioden (1. oktober 2001 til 30. september 2002) (”det første kriterium”), at det ikke er forretningsmæssigt forbundet med nogen af de eksportører eller producenter i Indien, som er genstand for de ved forordningen indførte antisubsidieforanstaltninger (”det andet kriterium”), og at selskabet faktisk har eksporteret de pågældende varer til Fællesskabet efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktmæssig forpligtelse til at eksportere en væsentlig mængde til Fællesskabet (”det tredje kriterium”), kan artikel 1, stk. 3, i nævnte forordning ændres ved at tildele den nye eksporterende producent den toldsats, der gælder for de samarbejdsvillige selskaber, der ikke indgik i stikprøven, dvs. 7,6 %.(3) Ved Rådets forordning (EF) nr. 2143/2004 om ændring af forordning (EF) nr. 74/2004 blev femten selskaber føjet til listen over indiske eksportører/producenter i bilaget til forordning (EF) nr. 74/2004.B. ANMODNINGER FRA NYE EKSPORTØRER/PRODUCENTER(4) Tretten indiske selskaber har anmodet om at blive tildelt samme status som de selskaber, der samarbejdede i forbindelse med den oprindelige undersøgelse, men ikke indgik i stikprøven (”status som ny eksportør”).(5) Fire af de indiske selskaber, der har anmodet om status som ny eksportør, besvarede ikke spørgeskemaet, og et selskab sendte ikke de supplerende oplysninger, som det blev anmodet om efter at have indsendt et ufuldstændigt besvaret spørgeskema. Det var derfor ikke muligt at kontrollere, om disse selskaber opfyldte kriterierne i artikel 2 i Rådets forordning (EF) nr. 74/2004, og deres anmodninger måtte afvises.(6) De resterende otte selskaber besvarede det spørgeskema, der skulle vise om de overholdt bestemmelserne i artikel 2 i Rådets forordning (EF) nr. 74/2004.(7) Den dokumentation, der blev fremlagt af fem af de ovennævnte indiske eksportører/producenter, anses som fyldestgørende for, at de kan tildeles toldsatsen på 7,6 %, der gælder for de samarbejdsvillige selskaber, der ikke indgik i stikprøven, og de føjes derfor til listen i bilaget til Rådets forordning (EF) nr. 74/2004, som ændret ved Rådets forordning (EF) nr. 2143/2004.(8) To af de tre resterende indiske eksportører eksporterede den pågældende vare til Fællesskabet i den oprindelige undersøgelsesperiode (dvs. fra 1. oktober 2001 til 30. september 2002), og et selskab var ikke i stand til at fremlægge beviser for, at det ikke eksporterede til Fællesskabet i undersøgelsesperioden.(9) Under disse omstændigheder blev det konkluderet, at mindst ét af kriterierne i artikel 2 i Rådets forordning (EF) nr. 74/2004 ikke var opfyldt af de tre ovennævnte selskaber. Deres anmodninger måtte derfor afvises.(10) De selskaber, der ikke fik tildelt status som nye eksportører, blev underrettet om grundene til denne afgørelse og fik mulighed for at tilkendegive deres synspunkter skriftligt.(11) Alle argumenter og indlæg fra de interesserede parter er blevet undersøgt og taget i betragtning, når det var berettiget -UDSTEDT FØLGENDE FORORDNING:Artikel 1Følgende selskaber føjes til listen over eksportører/producenter i Indien i bilaget til Rådets forordning (EF) nr. 74/2004, som ændret ved forordning (EF) nr. 2143/2004:Selskab | By |Alok Industries Limited | Mumbai |Texel Industries | Chennai |Textrade International Private Limited | Mumbai |Welspun India Limited | Mumbai |Yellows Spun and Linens Private Limited | Mumbai |Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormand [1] EFT L 288 af 21.10.1997, s. 1. Senest ændret ved Rådets forordning (EF) nr. 461/2004 (EUT L 77 af 13.3.2004, s. 12).[2] EUT L 12 af 17.1.2004, s. 1. Senest ændret ved Rådet forordning (EF) nr. 2143/2004 (EUT L 370 af 17.12.2004, s. 1).[3] EFT L 288 af 21.10.1997, s. 1. Senest ændret ved Rådets forordning (EF) nr. 461/2004 (EUT L 77 af 13.3.2004, s. 12).[4] EUT L 12 af 17.1.2004, s. 1. Senest ændret ved Rådets forordning (EF) nr. 2143/2004 (EUT L 370 af 17.12.2004, s. 1).